Aedsalat

Aedsalat (Lactuca sativa) on korvõieliste sugukonda, salati perekonda, kuuluv tuntud köögivili.

Aedsalat ja tema teisendid (mida on teada sadakond) on üheaastased taimed, mille lehti kasutatakse toorelt toiduks.

Kirjeldus
Aedsalat on 35–80 cm kõrgune taim. Lehed on õrnad, helerohelised, enamasti lõhestumata, asetsevad tihedalt, enam-vähem rööbiti maapinnaga. Alumised lehed on tiivulise leherootsuga, ülemised ümbritsevad vart sügava südaja kuni noolja alusega. Korvõisikuid palju, kollakad, tiheda pöörisenaTaimede välimääraja, Tallinn, Valgus, 1975, lk 235.

Levila ja kasvukoht
Pärineb Vahemere idakaldalt ja Lääne-Aasiast. Eestis kasvatatakse köögiviljana, mõnikord esineb prahipaikadel ja mahajäetud aiamaadel.

Kasvatamine
Aedsalat on külmakindel, niiskusenõudlik lühipäevataim. Pika päeva tingimustes taim putkub ja hakkab õitsema. 

Ajalugu
Aedsalatit kasvatati juba aastal 4500 eKr, kuigi siis oli peaeesmärk seemnetest õli saamine. Pärslased sõid aedsalatit juba seitse sajandit enne Kristuse sündi. Vanad roomlased ja kreeklased hindasid salatit nii toidu- kui ka ravimtaimenaMaailma toiduainete entsüklopeedia, Tallinn, TEA Kirjastus, 2006.. 

Vaata ka
 Peasalat
 Rooma salat
 Spargelsalat
 Lehtsalat

Viited

 Välislingid 


Kategooria:Korvõielised
Kategooria:Köögiviljad
Kategooria:Eesti kultuurtaimed